open-index/open-wikipedia-markdown huggingface dataset:
Jeff Agoos

**Jeffrey ("Jeff") Alan Agoos** (s. 2. toukokuuta 1968 Geneve, Sveitsi) on yhdysvaltalainen, entinen jalkapalloilija, joka oli pelipaikaltaan puolustaja. Hän on myös yksi eniten maaotteluita Yhdysvaltain jalkapallomaajoukkueessa pelanneista.

Agoos syntyi Sveitsissä, kun hänen isänsä, joka oli yhdysvaltalainen diplomaatti, oli siellä työasioissa. Hän kuitenkin varttui Texasissa, ja voitti uransa aikana ennätykselliset viisi MLS-mestaruutta, joista kolme pelatessaan D.C. Unitedissa ja kaksi pelatessaan San Jose Earthquakesissa.

Maajoukkuedebyyttinsä Agoos teki tammikuussa 1988 Guatemalaa vastaan. Hän edusti Yhdysvaltoja kolmissa MM-kisoissa vuosina 1994, 1998 ja 2002. Viimeisen maaottelunsa Agoos pelasi Walesia vastaan toukokuussa 2003, ja kaikkiaan hänelle kertyi 134 maaottelua, joissa hän teki neljä maalia.

Agoos oli myös mukana Yhdysvaltojen vuoden 1992 futsal-maajoukkueessa, joka voitti hopeaa. Yhteensä futsalotteluita Agoosille kertyi 10, joissa hän teki kaksi maalia.

Uransa jälkeen Agoos on ollut New York Red Bullsin taustavoimissa Bruce Arenan apulaisena.

## Lähteet

## Aiheesta muualla
* Agoos Dallas Sidekicksin sivuilla
Stauroliitti

**Stauroliitti** on jalosilikaatteihin kuuluva mineraali. Se on kidejärjestelmältään monokliininen, ja sen kovuus on 7–7,5. Stauroliitilla on verrattain monimutkainen kemiallinen kaava: (Fe,Mg,Zn)2Al9(Si,Al)4O22(OH)2. Raudan, magnesiumin ja sinkin määrä stauroliitissa vaihtelee. Väriltään stauroliitti on punaruskea, mustanruskea tai kellanruskea, ja se on yleensä samea.

Stauroliitin erikoisominaisuus on se, että siinä esiintyy usein ristin muodostavia kaksoskiteitä. Näytteissä makroskooppisesti näkyvissä olevat stauroliittikiteet ovat muodoltaan prismoja. Ne ovat usein suurempia kuin ympäröivät mineraalit, ja niitä kutsutaan sen tähden porfyroblasteiksi.

Ohutnäytteissä stauroliitti on yleensä kaksoiskiteistä ja näyttää kvartsin kaltaista kahtaistaitteisuutta, jossa kaksoiskide esittää optista jatkuvuutta. Stauroliitti voidaan havaita metamorfisissa kivissä sen emmental-juustoa muistuttavan ulkonäön ansiosta. Sitä esiintyy kiilleliuskeissa ja gneisseissä seuranaan usein kyaniitti, granaatti ja andalusiitti. Suomessa sitä esiintyy mm. Tohmajärvellä, Puolangalla ja Sodankylässä.

Stauroliitin nimi on johdettu kreikasta; *stauros* ’risti’ ja *lithos* ’kivi’, viittaamaan yleiseen kaksoiskiteytymistapaan. Stauroliitti on alueellinen metamorfinen mineraali. Sitä esiintyy almandiinigranaatin, kiilteen, kyaniitin ja muiden metamorfisten mineraalien läheisyydestä.

Stauroliitti on osoitin- eli indeksimineraali, jota käytetään arvioitaessa, missä lämpötilassa, syvyydessä ja paineessa kivi metamorfoituu. Sillä on vähäistä käyttöä korukivenä.

## Lähteet

## Aiheesta muualla
* Webmineral: Kyanite Mineral Data
Notos

**Notos** () oli kreikkalaisessa mytologiassa etelätuulen henkilöitymä ja jumaluus, yksi kahdeksasta anemoksesta. Hänen vastineensa roomalaisessa mytologiassa oli *Auster*, sirokkotuuli, joka toi mukanaan tiiviin pilvipeitteen, sumun ja kuumankostean sään.

Notoksen vanhemmiksi nimetään Astraios ja Eos kuten muillekin kolmelle pääilmansuuntien tuulten jumaluudelle; nämä kolme hänen veljeään olivat Boreas, Zefyros ja Euros. 

Notos oli enimmäkseen leuto ja lauha tuuli, mutta syksyisin se muuttui puuskittaiseksi ja toi mukanaan myrskyjä, jotka aiheuttivat usein sadon menetystä.

## Lähteet
Modulor-mittajärjestelmä

**Modulor** oli arkkitehti Le Corbusier’n luoma kaanon, eli ihmisruumiin suhteisiin perustuva mittajärjestelmä. Järjestelmä perustui kultaiseen leikkauksen avulla ihmistä kuvaavan Modulor-hahmon  pituudesta saatavaan lukujonoon. Modulorin avulla voidaan määrittää monipuolinen mittalukusarja suhdeharmonian kuitenkin säilyessä samana.

Le Corbusier ryhtyi tutkimaan mittajärjestelmää vuonna 1942, ja julkaisi Modulorin ensimmäisen version vuonna 1948. Toinen, korjailtu versio *Modulor 2* julkaistiin vuonna 1955.

;Série rouge: Modulor määrittää ihmisen pituudeksi tasan kuusi englantilaista jalkaa (182,88&nbsp;cm). Jos mitta käsitellään kultaisella leikkauksella saadaan ylös ja alas jatkuva loputon lukusarja, jota systeemissä kutsutaan nimellä *série rouge* (), ja jonka perusmitat ovat 43, 70 ja 113&nbsp;cm. 

;Série bleue: Mikäli kuusi jalkaa pitkä Modulor-hahmo nostaisi kätensä ylös,  olisivat sormet korkeudella 226&nbsp;cm. Tällöin kultaisen leikkauksen suhteesta saadaan *série bleue* (): 86, 140 ja 226 cm. Sinisen sarjan luvut saadaan kertomalla punainen sarja kahdella.

;Suhteet:
: 43 + 70 = 113
:113 + 70 = 183
:113 + 70 + 43 = 226
:140 + 86 = 226

:Le Corbusier sitoi luvut ihmisen mittoihin Modulor-hahmon avulla: 113&nbsp;cm on hahmon navan korkeus, 183&nbsp;cm pituus ja 226&nbsp;cm ylös ojennetun käden korkeus. 

Ensimmäisessä Modulor-versiossa perusmitan 113&nbsp;cm tilalla oli 108&nbsp;cm, ja mitan 226&nbsp;cm tilalla 216&nbsp;cm.

Moduloria arvosteltiin perusmitoista, jotka eivät vastanneet ihmisten – etenkään naisten – keskimääräisiä mittoja. Tämän vuoksi järjestelmälle oli itse asiassa hankalaa suunnitella hyvin mitoitettuja toimintaympäristöjä, tai mukavia huonekaluja.

Modulor pyrki ratkaisemaan teollisen rakentamisen ja standardoinnin piirissä syntyneitä ongelmia. Sen käyttö ei kuitenkaan aikanaan yleistynyt, vaan mittajärjestelmäksi valittiin esimerkiksi Suomessakin käytössä oleva 3M-moduulijärjestelmä.

## Katso myös
* Kultainen leikkaus
* Canon 60 -mittajärjestelmä
* Vitruviuksen mies

## Lähteet
* 
* 

## Aiheesta muualla
* Unite d'Habitation, jonka mitoituksessa on käytetty Moduloria.
Ted Nolan

**Ted Nolan** (s. 7. huhtikuuta 1958 Garden River 14, Ontario, Kanada) on ojibway-kansaan kuuluva entinen jääkiekkoilija. Pelaajaurallaan hän pelasi kolme kautta NHL:ssä ja on uransa jälkeen toiminut sarjassa myös valmentajana. Myös hänen poikansa Jordan Nolan on jääkiekkoilija.

## Jääkiekkoilijaura
Jääkiekkouransa Nolan aloitti kotipaikkakunnallaan OHA-liigan Sault Ste. Marie Greyhoundsissa. Hän pelasi joukkueessa kaksi kautta, tuloksena 126 ottelussa 22 maalia ja 46 syöttöä. Detroit Red Wings varasi hänet  numerolla 78 vuonna 1978. Hän päätyi pelaamaan lukuisissa eri Red Wingsin farmiseuroissa: CHL:n Kansas City Red Wings, AHL:n Adirondack Red Wings ja Rochester Americans. Nolan sai ensimmäisen ammattilaispelinsä kaudella 1981–1982, jonka jälkeen pitkän farmikomennuksen jälkeen nousi uudelleen Detroitin kokoonpanoon loppukaudeksi 1983–1984.

Nolan siirtyi Detroit-sopimuksensa loputtua Pittsburgh Penguinsiin. Ainoa kausi jäi kuitenkin tyngäksi. Hän pelasi kymmenen ottelua farmijoukkue Baltimore Skipjacksissa AHL:ssä ja 18 Pittsburghissa. Kausi 1985–1986 jäi Nolanin uran viimeiseksi.

## Valmentajaura
Ensimmäisen valmentajantehtävänsä Nolan sai OHL-liigaan siirtyneestä vanhasta kotijoukkueestaan Sault Ste. Marie Greyhoundsista vuonna 1988 kesken kauden. Hän toimi joukkueen valmentajana vuoteen 1994 asti, ja hänen aikanaan Sault Ste. Marie eteni kolmesti Memorial Cup -turnaukseen, jonka se voitti vuonna 1993.

Kaudeksi 1994–1995 Nolan palkattiin Hartford Whalersin apulaisvalmentajaksi. Jo seuraavaksi kaudeksi hän siirtyi Buffalo Sabresin päävalmentajaksi, jona pysyi kauden 1996–1997 loppuun saakka. Toisena päävalmentajakautenaan Nolan sai Jack Adams Awardin eli NHL:n parhaan valmentajan palkinnon.

Sabres-pestin jälkeen Nolanille tarjottiin päävalmentajan paikkaa Tampa Bay Lightningissa ja apuvalmentajan paikkaa New York Islandersissa. Nolan kieltäytyi molemmista. Hänestä oli määrä tulla Toronto Torosin valmentaja uuteen WHA-liigaan, mutta hanke kaatui WHA-liigan perustamisen peruuntumiseen. Nolanista tuli Moncton Wildcatsin valmentaja QMJHL:ään. Joukkueen oli tarkoitus isännöidä Memorial Cup -ottelua, mutta julkisuudessa sattuneiden sanaharkkojen takia Nolan lopetti pestinsä.

Ongelmiin ajautunut New York Islanders tarvitsi uutta valmentajaa NHL:ssä, ja Nolan otti päävalmentajan paikan vastaan, vaikka oli aluksi kieltäytynyt siitä. Kaikkien yllätykseksi Islanders ylsi heti ensimmäisellä Nolanin kaudella 2006–2007 pudotuspeleihin. 

Heinäkuussa 2008 hän jätti New York Islandersin päävalmentajan tehtävän. Tämän jälkeen hän on toiminut vuosina 2009–2011 AHL-seura Rochester Americansin jääkiekkotoiminnan varapuheenjohtajana (Vice President of Hockey Operations) ja vuodesta 2011 Latvian jääkiekkomaajoukkueen päävalmentajana.

## Lähteet
*
Klas Ingesson

**Klas Ingesson** (20. elokuuta 1968 Ödeshög – 29. lokakuuta 2014 Ödeshög) oli ruotsalainen jalkapallovalmentaja ja keskikenttäpelaaja. Hän kuoli syöpään lokakuussa 2014.

## Ura
Ingesson aloitti uransa vuonna 1984 tehtyään neljän vuoden sopimuksen ruotsalaisen IFK Göteborgin kanssa, jossa hän teki yhdeksän maalia ja pelasi 53 ottelua. Sen jälkeen hän edusti KV Mecheleniä, PSV Eindhovenia, Sheffield Wednesday FC:tä, AS Baria, Bologna FC:tä, Olympique de Marseilleita ja US Lecceä. Maajoukkueessa Ingesson debytoi vuonna 1989, hän pääsi edustamaan maajoukkuetta kolmissa arvokisoissa ja oli mukana muun muassa voittamassa Ruotsille MM-pronssia vuonna 1994. Hän kuului Ruotsin paitaan myös EM-kisoissa 1992 ja MM-kisoissa 1990. Yhteensä hän pelasi maajoukkueessa 57 ottelua ja teki 13 maalia. Hän lopetti pelaajauransa vuonna 2001.

Valmennusuransa Ingesson aloitti IF Elfsborgin organisaatiossa juniorivalmentajana. Syyskuun lopussa 2013 hän nousi Elfsborgin edustusjoukkueen päävalmentajaksi Jörgen Lennartssonin saatua potkut. Elfsborg sijoittui Ingessonin johdolla kuudenneksi. Joulukuussa 2013 Eflsborg ilmoitti uudistavansa seuran valmennusjärjestelmän. Ingesson jatkoi edustusmiehistön vastuullisena valmentajana managerin roolissa ja hänen paikkansa valmentajana otti Jan Mian. He luotsasivat Elfsborgin Ruotsin cupin mestaruuteen toukokuussa 2014. Ingesson jatkoi Elfsborgin valmentajana syövästään huolimatta, kunnes menehtyi sairauteen 46-vuotiaana 29. lokakuuta 2014.

## Saavutukset
### Pelaajana
*MM-pronssi 1994
*EM-kisojen neljäs tila 1992
*MM-kisoissa 1990
### Valmentajana
*Ruotsin cup: 2014

## Lähteet
Jim Rhodes

**James Allan Rhodes** (13. syyskuuta 1909 – 4. maaliskuuta 2001) oli yhdysvaltalainen republikaanipoliitikko, joka toimi Ohion kuvernöörinä yhteensä neljän kauden ajan.

Rhodes toimi Ohion kuvernöörinä kaksi kautta vuosina 1963–1971. Hän pyrki saamaan talouden vauhtiin laskemalla pienten yritysten veroprosenttia, ja aloitti suuria rakennushankkeita kuten kouluja ja lentokenttiä. 4. toukokuuta 1970 hän lähetti kansalliskaartin joukkoja rauhoittamaan mielenosoitusta, mikä aiheutti neljän ihmisen kuolemaan johtaneen Kentin osavaltionyliopiston verilöylyn. Hän toimi kuvernöörinä toiset kaksi kautta 1975–1983.

Hän oli ehdolla republikaanien presidenttiehdokkaaksi 1964 ja 1968, mutta ei tullut valituksi.

## Lähteet
Richard Brooks

**Richard Brooks** (18. toukokuuta 1912 – 11. maaliskuuta 1992) oli yhdysvaltalainen elokuvaohjaaja ja -käsikirjoittaja sekä kirjailija. Hänet tunnettiin lukeneena miehenä, jonka elokuvat perustuivat esimerkiksi Fjodor Dostojevskin, F. Scott Fitzgeraldin, Joseph Conradin, Tennessee Williamsin ja Truman Capoten teksteihin. Hän oli myös tarkka itsenäisyydestään eikä antanut studion johtoportaan vaikuttaa elokuviinsa.

Philadelphiassa, Pennsylvaniassa syntynyt Brooks opiskeli Templen yliopistossa, mutta lopetti opintonsa kesken. Hän aloitti uransa laman aikana sanomalehtitoimittajana ennen kuin siirtyi radioon. Hän johti teatteria Long Islandilla hetken, kunnes muutti Hollywoodiin. Alkuun Brooks kirjoitti ja luki lyhyitä radiokuunnelmia. Universal palkkasi hänet kirjoittamaan uudestaan käsikirjoituksen, josta tuli lopulta *[[Etelämeren valkoinen vanki]]* (1943).

Toisessa maailmansodassa Brooks palveli Yhdysvaltain merijalkaväessä ja kirjoitti kokemuksiinsa perustuen vuonna 1945 julkaistun kirjan *The Brick Foxhole*, josta sovitettiin elokuva *[[Oikeutettu kosto]]* (1947)*.* Hänen muita kirjojaan ovat *The Boiling Point* (1948) ja *The Producer* (1951). Brooksin esikoisohjaus oli vuoden 1950 poliittinen trilleri *[[Lavastettu ”paratiisi”]]*. Hän teki elokuvansa MGM:lle, kunnes siirtyi itsenäiseksi tuottajaksi vuonna 1965.

Brooks sai ainoan Oscar-palkintonsa käsikirjoituksestaan vuoden 1960 elokuvaan *[[Huijarisaarnaaja]]*, jonka hän myös ohjasi. Vuonna 1990 Yhdysvaltain ohjaajien ja käsikirjoittajien ammattiliitot DGA ja WGA myönsivät yhdessä Brooksille elämäntyöpalkinnon.

Brooks oli naimisissa Jean Brooksin (1941–1944) ja Jean Simmonsin (1960–1977) kanssa. Hänellä on tähti Hollywood Walk of Famella. Hän kuoli sydämen vajaatoimintaan 79-vuotiaana Beverly Hillsissä, Kaliforniassa.

## Filmografia

## Lähteet

## Kirjallisuutta
* 

## Aiheesta muualla

*
Carlos Thompson

**Carlos Thompson** (oikeasti *Juan Carlos Mundin Schaffter*; 7. kesäkuuta 1923 Buenos Aires – 10. lokakuuta 1990 Buenos Aires) oli argentiinalainen näyttelijä. Hänen elokuviensa joukossa on Richard Brooksin *Intohimon liekki* (1954). Hän esiintyi runsaasti myös saksalaisissa elokuvissa.

Thompson oli naimisissa Lilli Palmerin kanssa vuodesta 1957 tämän kuolemaan 1986. Hän itse teki itsemurhan 67-vuotiaana. 

## Lähteet

## Aiheesta muualla
*
Tartalo

**Tartalo** tai **Torto** on baskien mytologiassa esiintyvä yksisilmäinen jättiläinen. Nimen on arveltu tulevan Kreikan mytologian manalaan liittyvästä Tartaroksesta. Tarun mukaan Tartalo eli vuoristoissa ja luolissa, ja sieppasi nuoria ihmisiä sekä lampaita ruuaksi. 

## Lähteet
* Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. 
### Viitteet

## Katso myös

* Kyklooppi
Karri O.

**Karri O.** (oikealta nimeltään **Karri Ojanen,** s. 1977), on suomalais-kanadalainen,  Torontossa, Kanadassa asuva elektronisen musiikin tekijä, tuottaja ja DJ. Hänen musiikkiaan on julkaistu mm. saksalaisilla Plong!- ja Resopal-levymerkeillä sekä belgialaisella Toys for Boys -levymerkillä. Myöhemmin, vuodesta 2024 lähtien Ojanen musiikkia on ilmestynyt digitaalisesti Ajaton-levymerkin kustantamana suoratoistopalveluissa. Tampereen seudulta kotoisin oleva Karri asui pitkään Helsingissä ennen muuttoaan Torontoon vuoden 2007 lopulla. Ojanen tunnettiin 1990-luvun puolivälissä Tampereella pari vuotta toimineesta Mono Records -levykaupasta.

## Aiheesta muualla

* Karri O.:n virallinen kotisivu
* Luettelo Karri O.:n julkaisuista Discogs-sivustolla
Sven Högström

**Sven Axel Högström** (8. lokakuuta 1908 Hanko – 12. marraskuuta 1995 Tammisaari) oli suomalainen poliitikko ja juristi. Hän oli RKP:n kansanedustaja vuosina 1954–1966. Högström toimi Suomen oikeusministerinä kolme kertaa; Kekkosen kolmannessa ja neljännessä hallituksessa vuosina 1951–1953 sekä Fagerholmin kolmannessa hallituksessa vuosina 1958–1959. Hän oli lisäksi Ruotsalaisen kansanpuolueen eduskuntaryhmän puheenjohtaja vuosina 1961–1963.

Högström kirjoitti ylioppilaaksi vuonna 1927. Hän suoritti ylemmän oikeustutkinnon vuonna 1935 ja sai varatuomarin arvon vuonna 1937.

## Lähteet

## Aiheesta muualla
*
Keskiyön lapset

**Keskiyön lapset** () on Salman Rushdien vuonna 1981 julkaistu romaani. Se oli Rushdien kansainvälinen läpimurtoteos ja se sai ilmestymisvuotenaan Booker-palkinnon. Vuosina 1993 ja 2008 romaani sai erityisen ”Bookerien Booker” -palkinnon, eli se valittiin parhaaksi Booker-palkituksi kirjaksi palkinnon 25- ja 40-vuotisjuhlien kunniaksi. Suomeksi teos julkaistiin 1982 Arto Häilän suomentamana. 571-sivuisen kirjan kustansi WSOY.

*Keskiyön lasten* tapahtumat sijoittuvat Intiaan, Rushdien synnyinmaahan, ja tarina nivoutuu humoristisesti Intian poliittisiin tapahtumiin. Tarinan päähenkilö on isonenäinen ja telepaattisia kykyjä omaava Saleem Sinai, joka syntyy keskiyöllä 15. elokuuta 1947, eli samalla hetkellä kun Intia itsenäistyy. Samalla Sinain kohtalo kietoutuu Intian vaiheisiin. 

## Lähteet
Herman Franks

**Herman Louis Franks** (4. tammikuuta 1914 &ndash; 30. maaliskuuta 2009) oli yhdysvaltalainen baseballpelaaja ja -valmentaja. Hän syntyi Pricessä, Utah'ssa, ja opiskeli Utah'n yliopistossa.

Franks pelasi ensimmäisen Major League Baseball -ottelunsa 27. huhtikuuta 1939 ja viimeisensä 28. elokuuta 1949. Hänet osti St. Louis Cardinalsilta vuonna 1940 Brooklyn Dodgers, ja hän päätti uransa Philadelphia Athleticsissa.

Franks aloitti valmentajanuransa heti pelaajana lopetettuaan. Hän pääsi Leo Durocherin avustajaksi New York Giantsissa ja nousi myöhemmin San Francisco Giantsin sekä Chicago Cubsin joukkueenjohtajaksi.

## Lähteet
Tommy Henrich

**Thomas David ”Tommy” Henrich** (20. helmikuuta 1913 – 1. joulukuuta 2009) oli yhdysvaltalainen baseballpelaaja, joka vaikutti koko MLB-uransa (1937–1950) New York Yankeesissa.

Henrichin uran keskeytti tilapäisesti palvelu toisessa maailmansodassa vuosina 1943–1945. Hän palasi vuonna 1946. Hän oli sarjan all star -pelaaja vuosina 1942 ja 1947–1950.

Henrich toimi myöhemmin valmentajana New York Yankeesissa, New York Giantsissa ja Detroit Tigersissä.

## Lähteet
Aikakirjat (DVD)

__NOTOC__
**Aikakirjat DVD** on suomalaisen Aknestik -yhtyeen DVD, joka sisältää kaikki Aknestikin 19 musiikkivideota, extroja ja muita harvinaisuuksia, mm. Jukka Takalon "Humppa-kostaja" -elokuvan. DVD:n kesto on yli 4 tuntia.

## Sisältö

### Musiikkivideot
# Vedenpaisumuksen jälkeen
# Miljoona tähteä
# Taivaan valuuttaa
# Ainoastaan, toistaiseksi
# Jäänmurtaja
# Kaunein
# Missä on mun sinitaivas?
# Suomirokkia
# Neptunus
# Loppuelämä
# Jokapäivä
# Hellemaa
# Onni
# Kesällä ei mennä nukkumaan
# Tavallista elämää
# Viisauden hammas
# Kaksi kaupunkia
# 100 vuotta kaivossa
# Yölaulu

### Ekstrat
#### Esihistoria
#Juuret Syvällä Kiiminkijoen Törmässä Ja Fysiikanluokan Varastossa (1984-1988)	
#Ja Jumala Sanoi Että Teitä On Oltava 4 (1988-1989)	
#Lota Lotan Nousu Ja Tuho (1989-1990)	
#Populaarimusiikkia Haukiputaalta Eli Maailman Paras Yhtye 1990-1993	

#### Dokumentit
#Joskus kauan sitten
#Maailman hinta (1987)
#Rotuaari toukokuussa 1992
#Aknestik ja onni (1994)
#Maakinen mysteerikiertue (1996)
#Suomirokkia areenoilla (1999)
#Osta hitit! (tv-mainos 2000)
#Jäänmurtajalla Viitakoskelle (2000)
#Pohjanmaan Bourbon Street (2000)
#Vedenpaisumuksen tekoa (2001)
#Kalajoen hiekat (2001)
#Raumanmeren Haukipudas (2002)

#### Akne-tv
#Ylimääräinen uutislähetys
#Poikakalenteri
#Kollegat Ylöjärveltä tervehtivät
#48
#Yamma yamma Pohjanmaa
#Karjalassa
#Helveg & Sörensen
#Vedenpaisumuksen pyörteissä
#Kädetön järkkäri levitoi puukon

#### Humppakostaja
#Musikaalivideomelodraama (1995)

## Aiheesta muualla
* ''Aikakirjat'' discogs.com -sivustolla
Tšaikovski (täsmennyssivu)

**Tšaikovski** tarkoittaa seuraavia:

## Sukunimenä
*Modest Tšaikovski (1850–1916), venäläinen libretisti ja kääntäjä
*Nikolai Tšaikovski (1851–1926), venäläinen poliittinen aktivisti
*Pjotr Tšaikovski (1840–1893), venäläinen säveltäjä

## Maantieteessä
*Tšaikovski, kaupunki Venäjällä
*Tšaikovskin piiri, itsehallintoalue Permin alueella Venäjällä
*Tšaikovski HS140, hyppyrimäki Venäjällä
*Tšaikovski HS106, hyppyrimäki Venäjällä

## Muuta
*2266 Tchaikovsky, asteroidi
*Kansainvälinen Tšaikovski-kilpailu, klassisen musiikin kilpailu.

## Katso myös
* Czajkowski
Valdemar Sandelin

**Valdemar Edmund Sandelin** (17. helmikuuta 1917 Tampere – 28. elokuuta 1990 Tampere) oli suomalainen ammattientarkastaja ja sosialidemokraattien kansanedustaja. Hän toimi Hämeen läänin maaherrana 1970-luvulla.

Sandelinin vanhemmat olivat puuseppä Väinö Edmund Kristoffer Sandelin ja Hilda Josefina Tamminen. Hän kävi kansakoulun ja ammattikoulun ja työskenteli sitten Tampereella Valmet Oy:n palveluksessa levyseppänä vuosina 1939–1950. Hän oli myös yrityksen pääluottamusmiehenä. Sandelin toimi Tampereen ammattientarkastuspiirin ammattientarkastajana 1950–1962 ja kansanedustajakautensa jälkeen hän oli Hämeen läänin maaherrana vuosina 1973–1979.

Sandelin oli sosialidemokraattien kansanedustaja vuosina 1962–1973 edustaen Hämeen läänin pohjoista vaalipiiriä. Hän oli presidentin valitsijamiehenä vuoden 1968 presidentinvaaleissa. Sandelin oli myös mukana kunnallispolitiikassa Tampereen kaupunginvaltuuston puheenjohtaja ja Tampereen kaupunginhallituksen jäsen. Sandelinilla oli lukuisia muitakin luottamustehtäviä muun muassa Suomen Punaisen Ristin keskushallituksessa ja valtuuskunnassa, OTK:n hallintoneuvostossa ja Suomen kaupunkiliiton hallituksessa.

Sandelin oli naimisissa vuodesta 1943 Anna Mirjam Lahtisen kanssa.
 
## Lähteet
*

## Aiheesta muualla
* Valdemar Sandelinin muistokirjoitus Helsingin Sanomissa
Kristian Lumijärvi

**Kristian Lumijärvi** (sukunimi vuoteen 1907 **Laxfeldt**, 13. marraskuuta 1880 Kylmäkoski – 15. helmikuuta 1957 Sippola) oli suomalainen työkalumestari ja sosialidemokraattien kansanedustaja 1930-luvulla.

Palvelija Vilhelmiina Laxfeldtin poikana syntynyt Lumijärvi työskenteli maa-, metsä- ja puutyöläisenä. Ennen vuotta 1919 hän asui myös ulkomailla Saksassa, Yhdysvalloissa, Kanadassa ja viimeksi kuuden vuoden ajan Englannissa. Palattuaan Suomeen Lumijärvi oli Uudenmaan sosialidemokraattisen piirin toimitsijana noin 10 vuotta sekä Viipurin läänin itäisen ja läntisen vaalipiirin sosialidemokraattien piirisihteerinä. Sotien jälkeen hän oli Työtehoseuran palveluksessa työkalumestarina opastaen metsätyömiehiä työkalujen kunnostuksessa.

Lumijärvi oli sosialidemokraattien kansanedustajana vuosina 1933–1936 edustaen Viipurin läänin itäistä vaalipiiriä. Hän oli presidentin valitsijamiehenä vuoden 1925 presidentinvaaleissa ja oli myös Espoon kunnanvaltuuston jäsenenä.

Lumijärvi oli naimisissa vuodesta 1912 Alma Matilda Vuoren kanssa.
 
## Lähteet
*
King of Disco

**King of Disco** on romanialaisen danceyhtye Akcentin vuonna 2007 julkaistu albumi.

Albumi sisältää kappaleita, jotka on aikaisemmin julkaistu yhtyeen ensimmäisellä kansainväliseen levitykseen menneellä albumilla *[[French Kiss with Kylie]]*. Nämä kappaleet ovat ”Phonesex”, ”4 Seasons in One Day”, ”I Swear” ja ”Last Summer”.

Albumin kappaleista singleinä on julkaistu nimikappaleen lisäksi ”Let’s Talk About It”, ”Phonesex” ja ”I Swear”.

## Kappaleet
#
#
#
#
#
#
#
#
#
#
#

## Aiheesta muualla
* ''King of Disco'' discogs.com -sivustolla
Ranskan ympäriajo 1987

__NOTOC__

**Ranskan ympäriajo 1987** oli järjestyksessään 74. maantiepyöräilyn Ranskan ympäriajo. Se kilpailtiin 1. – 26. heinäkuuta 1987. Kilpailu muodostui 25 etapista, joiden yhteispituus oli 4231&nbsp;kilometriä. Voittaja Stephen Rochen keskinopeus oli 36,645 km/h. Kärkikolmikon aikaero oli Ranskan ympäriajon historian pienin aina vuoden 2007 kilpailuun saakka. 

Vuoden 1986 Ranskan ympäriajon voittaja Greg LeMond ei ollut puolustamassa voittoaan metsästysonnettomuuden vuoksi.

## Tulokset
### Kokonaiskilpailu

### Etappivoittajat ja keltaisen paidan haltijat

## Lähteet
* Ranskan ympäriajon 1987 tulokset
Moises Arias

**Moisés Arias**  (s. 18. huhtikuuta 1994 New York City, New York, Yhdysvallat) on yhdysvaltalainen näyttelijä. Hän on tunnettu Disney Channelin televisiosarjasta Hannah Montana, jossa hän esittää Ricoa. Hänen veljensä Mateo Arias on myös näyttelijä.

## Filmografia

## Lähteet

## Aiheesta muualla
Antti Halme

**Antti Alarik Halme** (4. maaliskuuta 1923 Akaa – 10. kesäkuuta 1996 Viiala) oli suomalainen tiedotussihteeri ja sosialidemokraattien kansanedustaja 1960- ja 1970-luvuilla.

Halmeen vanhemmat olivat ulosottomies Aarne Nikolai Halme ja Martta Johanna Vilén. Hän kävi kansakoulun ja suoritti 1938 kemian laboranttikurssin Tampereen teknillisessä oppilaitoksessa. Halme työskenteli Viialan nahkatehtaalla laboranttina 1938–1945 ja työnjohtajana 1945–1956. Halme siirtyi tämän jälkeen politiikan pariin toimien Pohjois-Hämeen sos.dem. piirin piirisihteerinä Tampereella vuosina 1956–1966, Sosialidemokraattisen eduskuntaryhmän tiedotussihteerinä 1970–1973 sekä maa- ja metsätalousministerin poliittisena sihteerinä 1972 ja työministerin poliittisena sihteerinä 1972–1973. Vuodesta 1976 alkaen Halme toimi Eläkkeensaajien keskusliiton tiedotussihteerinä.

Halme oli sosialidemokraattien kansanedustajana vuosina 1966–1970 ja 1973–1975 edustaen Hämeen läänin pohjoista vaalipiiriä. Hän tuli jälkimmäiselle edustajakaudelleen 11. syyskuuta 1973 Hämeen läänin maaherraksi valitun Valdemar Sandelinin tilalle. Halme oli myös mukana kunnallispolitiikassa Viialan kunnanvaltuuston jäsenenä.

Halme oli naimisissa vuodesta 1944 Taimi Tuulikki Peltosen kanssa.

## Lähteet
*
MTV Unplugged (Ricky Martin)

**MTV Unplugged** on Ricky Martinin livealbumi, joka sisältää 12 hänen 17. elokuuta 2006 Yhdysvaltain Miamissa, Floridassa, pitämässään akustisessa *[[MTV Unplugged]]* -konsertissa nauhoitettua kappaletta. Samanaikaisesti konsertti julkaistiin myös samannimisenä DVD-tallenteena, jossa kappaleet tosin ovat eri järjestyksessä.

Albumilla on kolme kappaletta, joita Ricky Martin ei ole aikaisemmin levyttänyt; ne ovat *Tu Recuerdo*, jossa vierailevat La Mari ja Tommy Torres, *Pégate* ja *Con Tu Nombre*.

## Kappaleet
# 
# 
# 
# 
# 
# 
# 
# 
# 
# 
# 
# 

## Lähteet
Hikiän junaturma

**Hikiän junaturma** tapahtui yöllä 19.&ndash;20. heinäkuuta 1918 Hikiän ja Oitin välillä Riihimäki–Lahti-rataosuudella. Matkustajajuna, jossa oli mukana noin kolmekymmentä lyhyelle lomalle kotiinsa matkaavaa kansanedustajaa, suistui kiskoilta Hikiän ja Oitin välillä sijainneen Haukankallion kohdalla jyrkässä mutkassa. Onnettomuudessa kuoli kolme ja loukkaantui seitsemän henkilöä. Junan veturi ja kuusi matkustajavaunua kärsivät vaurioita.

Onnettomuuden aiheutti aikaisemmin yöllä irrotettu ratakisko. Onnettomuutta pidettiin pari kuukautta aiemmin päättyneen Suomen sisällissodan hävinneiden punaisten kostotoimena, joka oli kohdistettu junan matkustajina olleita kansanedustajia vastaan. 

## Lähteet
* Aki Rannan keräilysivut: Hikiän rautatieonnettomuus 19.7.1918

## Viitteet
Charpentier (täsmennyssivu)

**Charpentier** on ranskalainen sukunimi, joka voi viitata seuraaviin henkilöihin:

* Charpentier, eräs alkujaan ranskalainen suku, joka on asettunut Ruotsiin ja Suomeen, ja on yhdeltä haaraltaan aatelinen
* Alexandre Charpentier (1856–1909), ranskalainen kuvanveistäjä
* Axel Fredrik Charpentier (1865–1949), Suomen oikeuskansleri 1918–1928
* Claes Gustaf Robert Charpentier (1858–1918), suomalainen kenraaliluutnantti
* Constance Marie Charpentier (1767–1849), ranskalainen taidemaalari
* Emmanuelle Charpentier (s. 1968), ranskalainen biokemisti ja mikrobiologi, Nobelin kemianpalkinnon saaja
* Erik Charpentier (1897–1978), ruotsalainen voimistelija ja olympiavoittaja
* François Charpentier (1620–1702), ranskalainen arkeologi ja oppinut 
* Fredrik Vilhelm Charpentier (1849–1918), kenraalimajuri
* Fulgence Charpentier (1897–2001), kanadalainen journalisti, kirjailija ja kustantaja
* Gabriel Charpentier (s. 1925), kanadalainen säveltäjä
* Gustaf Robert Alfred Charpentier (1839–1914), senaattori, pankkimies
* Gustave Charpentier (1860–1956), ranskalainen säveltäjä 
* Jacques Charpentier (1933–2017), ranskalainen säveltäjä ja urkuri
* Jarl Charpentier (1884–1935), ruotsalainen indologi, professori
* Jean Charpentier (1786–1855), sveitsinsaksalainen geologi 
* Jean-Marie Charpentier, ranskalainen arkkitehti
* Marc-Antoine Charpentier (1643–1704), ranskalainen säveltäjä
* Pehr Charpentier (1931–2011), suomalainen psykologi ja ryhmätyön lehtori
* Robert Charpentier (1662–1710), suomalainen everstiluutnantti
* Robert Charpentier (1899–1960), suomalainen matkatoimistoalan yritysjohtaja
* Robert Charpentier (1916–1966), ranskalainen pyöräilijä ja olympiavoittaja
* Sébastien Charpentier (1973), ranskalainen moottoripyöräilijä
* Sebastien Charpentier (1977), kanadalainen jääkiekkoilija
* Theodor Charpentier (1874–1954), suomalainen kenraaliluutnantti
* Toussaint Charpentier (1611-1693), ranskalaissyntyinen Ruotsin armeijan upseeri, Ruotsin ja Suomen Charpentier-suvun kantaisä
* Toussaint de Charpentier (1779–1847), saksalainen geologi ja entomologi
* Tristan Charpentier (s. 2000), ranskalainen autourheilija.
Kosti Vehanen

**Keijo Kosti Vehanen** (31. elokuuta 1887 Turku – 13. maaliskuuta 1957 Turku) oli suomalainen pianisti. Hän kirjoitti ylioppilaaksi 1905 ja opiskeli vuosina 1907–1910 Helsingin musiikkiopistossa Sigrid Schnéevoigtin oppilaana. Vehanen jatkoi opintojaan Berliinissä, Pariisissa ja Roomassa, jossa häntä opetti Giovanni Sgambati.

Vehanen piti ensikonserttinsa Turussa ja Helsingissä 1912, minkä jälkeen hän konsertoi ja esiintyi orkesterien solistina kotimaan lisäksi Skandinaviassa ja Britanniassa. Vehanen tuli tunnetuksi monien laulajien herkkänä ja taitavana säestäjänä. Tunnetuimpia laulajia olivat Marian Anderson, Aino Ackté, Maikki Järnefelt, Aune Antti, Helge Lindberg ja Titta Ruffo. Vehanen esiintyi yli 3&nbsp;000 konsertissa neljässä maanosassa.

Marian Anderson ja Kosti Vehanen esittivät yhdessä myös negrospirituaaleja, joiden ei vielä 1930-luvulla yleisesti katsottu sopivan taidelaulajien ohjelmistoon. Toimittaja ja musiikintutkija Minna Lindgrenin mukaan Vehanen toimikin mustaihoisen Andersonin esitaistelijana niin rotu- kuin naiskysymyksissäkin. Lisäksi Vehanen opetti Andersonin laulamaan suomalaisia kansanlauluja suomeksi. Andersonin ja Vehasen yhteisen uran huipentuma oli esiintyminen noin 70&nbsp;000 kuulijalle Lincoln Memorial -muistomerkin luona Washingtonissa pidetyssä ulkoilmakonsertissa vuonna 1939. Radio ja filmiryhmät välittivät konsertin vielä suuremmalle kuulijakunnalle ympäri maailman.

Vehanen sävelsi pianokappaleita, kansanlaulusovituksia, yksinlauluja, kaksi balettia, viulufantasian ja sellofantasian. Lisäksi Vehanen kirjoitti useita muistelmateoksia.

Kosti Vehasen puoliso vuosina 1924–1929 oli sopraano Signe Liljequist (1876–1958).

## Teoksia
* *Mestarilaulaja Helge Lindberg.* Kirja 1929.
* *Vuosikymmen Marian Andersonin säestäjänä.* WSOY 1941 (myös englanniksi nimellä *Marian Anderson: A Portrait*).
* *Rapsodia elämästä.* WSOY 1944.
* *Muistojen mosaiikkia.* WSOY 1944.
* *Markiisitar ja muita muistelmia.* Kanervan Kustannusliike 1949.

## Lähteet

## Aiheesta muualla
*Aune Antti esittää Oskar Merikannon ''Vallinkorvan laulun'' Kosti Vehasen säestämänä (1944). Ylen Elävä Arkisto.
* Kosti Vehanen : Gabriele d'Annunzion mailta, Helsingin Sanomat Viikkoliite, 12.07.1931, nro 28, s. 3, Kansalliskirjaston digitaaliset aineistot
* Armas Launis : Musta laulajatar ja hänen valkoinen säestäjänsä, Suomen Kuvalehti, 06.11.1937, nro 45, s. 32, Kansalliskirjaston digitaaliset aineistot
* Kosti Vehanen on soittanut yht aikaa neljälle kuningattarelle, Kuva, 07.12.1938, nro 25, s. 16, Kansalliskirjaston digitaaliset aineistot
Kaarle Henrikinpoika Horn

**Kaarle Henrikinpoika Horn**, Kankaisten herra () (n. 1550 – 16. toukokuuta 1601) oli suomalaissyntyinen ruotsalainen sotapäällikkö. Hänestä tuli sotamarsalkka vuonna 1580 ja valtaneuvos 1588. Hän oli Henrik Klaunpoika Hornin poika. 

Horn puolusti pitkän vihan aikana Tallinnaa venäläisiä vastaan vuosina 1570–1571 ja 1577. Hän valtasi Läänemaan 1581 ja toimi Narvan käskynhaltijana vuosina 1581–1582 ja 1588–1590. Valtaneuvos hänestä tuli vuonna 1588. Horn joutui Juhana III:n epäsuosioon jouduttuaan luovuttamaan Kaprion, Jaaman ja Iivananlinnan venäläisille. Hänet tuomittiin kuolemaan, mutta armahdettiin viime hetkellä mestauspaikalla. Horn asettui kuningas Sigismundia vastaan sisällissodassa, tämän isä oli ollut Juhana III, ja yritti Suomessa Kaarle-herttuan lähettiläänä vaikuttaa Klaus Flemingiinkin. 

Horn oleskeli Virossa 1500-luvun viimeisinä vuosina ja vaikutti osaltaan siihen, että porvaristo siellä kääntyi Kaarle-herttuan puolelle. Kaarle-herttua nimitti hänet komentajaksi ja käskynhaltijaksi Liivinmaalle. Kaarle-herttualta Horn sai vuonna 1600 Pohjois-Suomen laamanninviran. Oli herttuan mukana tämän piirittäessä Virossa Pärnun linnoitusta. Hornista tuli herttuan asettama ylikäskynhaltija Viroon ja Liivinmaalle vuonna 1600, ja vuonna 1601 hän valloitti Piebalgan linnoituksen puolalaisilta, ottaen sen komentajan voivodi Matias Dembinskin vangiksi. Tämä jäi Hornin viimeiseksi sotasaavutukseksi, sillä hän kuoli jo samana vuonna taistelussa Sigismundin puolalaisia vastaan Burtniekin linnan taistelussa Pohjois-Latviassa.

## Lapset
*Henrik Kaarlenpoika Horn (1578–1618)
*Klaus Horn (1583–1632)
*Evert Kaarlenpoika Horn (1585–1615)
*Kustaa Horn (1592–1657)

## Henkilögalleria

Tiedosto:Horn af Kanckas, Henrik i VJs julnummer 1942.jpg|Kaarle Henrikinpoika Horn.
Tiedosto:Horn vaakuna.png|Reijo Helläkosken kuvaus Horn-aatelissuvun vaakunasta.


## Katso myös

* Horn (suku)
* Kankaisten kartano

## Lähteet

### Kirjallisuus
*

### Viitteet
Joseph Bonanno

**Joseph Charles Bonanno** (syntyään **Giuseppe Carlo Bonanno**, 18. tammikuuta 1905 Castellammare del Golfo, Italian kuningaskunta – 11. toukokuuta 2002 Tucson, Yhdysvallat) oli merkittävä ja vaikutusvaltainen, lähinnä New Yorkissa vaikuttanut amerikanitalialainen mafiapomo. Bonanno johti Bonannon mafiaperhetta, joka on yksi New Yorkin viidestä perheestä.

Bonanno syntyi Sisiliassa ja muutti perheensä mukana Yhdysvaltoihin kolmivuotiaana, mutta kymmenen vuotta myöhemmin hänet lähetettiin takaisin vanhaan kotimaahansa. Bonanno joutui kuitenkin vuonna 1924 monen muun mafioson kanssa pakenemaan Benito Mussolinia Yhdysvaltoihin ja alkoi siellä työskennellä järjestäytyneelle rikollisuudelle Salvatore Maranzanon alaisuudessa. Kun New Yorkin alue jaettiin viiden mafiaryhmän etupiireihin vuonna 1931, nousi Bonanno alle 30-vuotiaana niistä yhden pomoksi ja oli tässä asemassa yli 30 vuotta. Myös Bonannon poika Salvatore Bonanno työskenteli mafiaperheelle. Huhujen mukaan useat mafiosot kävivät yhä kysymässä Bonannolta neuvoja tämän ollessa reilusti yli 90-vuotias.

Bonannosta käytettiin lempinimeä *Joe Bananas*, jota hän itse vihasi. Hän rikastui ainakin koronkiskonnalla ja uhkapeleillä. Viranomaisten mukaan hän oli sotkeutunut myös prostituutioon ja huumekauppaan vaikka sanoikin itse niitä epämiehekkäiksi aloiksi. Hän sijoitti rahojaan myös laillisiin vaate- ja elintarvikealan yrityksiin ja kiinteistöihin. Hän katosi pariksi vuodeksi julkisuudesta vuonna 1964, kun hänen piti todistaa oikeudessa. Hän väitti tulleensa tuolloin kidnapatuksi ja menetti asemiaan mafiaryhmien välisessä sodassa. Vankilaan hän joutui vasta 1980-luvulla pariksi vuodeksi vaikeutettuaan poikiinsa Salvatoreen ja Joseph Jr:iin kohdistunutta rikostutkintaa.

Bonannon omaelämäkerta *A Man of Honor* julkaistiin vuonna 1983. Hänestä kerrotaan myös hänen poikansa Salvetore "Bill" Bonannon kirjassa *Bound by Honor* ja tv-minisarjassa *A Godfather's Story*, molemmat vuodelta 1999.

Joseph Bonanno kuoli arizonalaisessa vanhainkodissa 97-vuotiaana. Bonanno oli tiettävästi viimeinen 1930-luvulla vaikuttanut mafiapäällikkö.

## Lähteet
Luis Herrera

**Luis Alberto "Lucho" Herrera** (s. 4. toukokuuta 1961 Fusagasugá) on entinen kolumbialainen maantiepyöräilijä, Espanjan ympäriajon voittaja.

Herrera voitti ensimmäisenä kolumbialaisena etapin Ranskan ympäriajossa oltuaan paras Alpe d'Huez'lle päättyneellä 17. osuudella vuonna 1984. Kolme vuotta myöhemmin hän voitti ensimmäisenä eteläamerikkalaisena *Grand Tourin*, Espanjan ympäriajon. Hän voitti mäkikilpailun ja etappeja kaikissa kolmessa suuressa ympäriajossa. Herrera voitti lisäksi kahdesti Dauphiné Libérén sekä neljä kertaa kotimaansa etappikilpailut Kolumbian ympäriajon ja Clásico RCN:n.

## Saavutuksia
**[[Ranskan ympäriajo]]:**
*1984 etapin 17 voitto, etapeilla 11 ja 16 toinen
*1985 kokonaiskilpailussa seitsemäs, mäkikilpailun sekä etappien 11 ja 14 voitto, etapeilla 7, 12 ja 17 toinen
*1986 mäkikilpailussa toinen
*1987 kokonaiskilpailussa viides, mäkikilpailun voitto, etapeilla 14 ja 18 toinen
*1988 kokonaiskilpailussa kuudes
*1989 kokonaiskilpailussa 19.
**[[Italian ympäriajo]]:**
*1989 kokonaiskilpailussa 18., mäkikilpailun sekä etappien 13 ja 18 voitto, etapeilla 2 ja 8 toinen
*1992 kokonaiskilpailussa kahdeksas, etapin 9 voitto
**[[Espanjan ympäriajo]]:**
*1985 etapilla 12 kolmas
*1987 kokonais- ja mäkikilpailun sekä etapin 11 voitto, pistekilpailussa sekä etapeilla 7 ja 19 toinen, etapeilla 6 ja 10 kolmas
*1988 kokonaiskilpailussa 20., etapeilla 9 ja 15 kolmas
*1990 kokonaiskilpailussa 12.
*1991 kokonaiskilpailussa 13., mäkikilpailun ja etapin 16 voitto, etapilla 14 toinen, etapilla 17 kolmas
**[[Dauphiné Libéré]]:**
*1988 kokonaiskilpailun ja etapin 6 b voitto
*1991 kokonaiskilpailun ja etapin 6 voitto
**[[Katalonian ympäriajo]]:**
*1991 etapin 6 voitto
**Kolumbian ympäriajo:**
*1984 kokonaiskilpailun voitto
*1985 kokonaiskilpailun sekä etappien 6 ja 8 voitto
*1986 kokonaiskilpailun ja etapin 7 voitto
*1987 kokonaiskilpailussa toinen, prologin voitto
*1988 kokonaiskilpailun sekä etappien 3 ja 11 voitto
**Clásico RCN:**
*1982 kokonaiskilpailun voitto
*1983 kokonaiskilpailun voitto
*1984 kokonaiskilpailun ja etapin voitto
*1985 kokonaiskilpailussa toinen
*1986 kokonaiskilpailun, prologin sekä etappien 2 ja 4 voitto
**Aragonian ympäriajo:**
*1992 kokonaiskilpailun ja etapin 4 voitto

## Lähteet
*Luis Herrera Memoire du cyclisme -tietokannassa
Mike van de Goor

**Mike Willem Frank van de Goor** (s. 14. maaliskuuta 1973) on hollantilainen lentopalloilija. 

Van de Goor oli mukana voittamassa Hollannille olympiakultaa arvokisadebyytissään Atlantasta 1996. Hän oli mukana myös kaksissa muissa olympialaisissa (Sydney 2000, Ateena 2004). Jossa sijoitukset olivat viides ja yhdeksäs. Vuonna 1997 hän joukkueineen voitti Euroopan-mestaruuden kotikisoissaan.

## Lähteet
24 (4. tuotantokausi)

**[[24 (televisiosarja)|Televisiosarjan 24]] neljäs [[tuotantokausi]]** (tunnetaan myös nimellä **Päivä 4**)  käynnistyi Yhdysvalloissa  9. tammikuuta 2005 ja päättyi 23. toukokuuta 2005.

## Yleiskatsaus

Jack Bauer työskentelee nykyään puolustusministeri James Hellerille, koska Erin Driscoll erotti hänet CTU:sta. Terroristit sieppaavat Hellerin ja hänen avustajansa, Hellerin tyttären Audrey Rainesin. Jackin täytyy työskennellä yhdessä CTU:n kanssa jotta hän voi selvittää tämän. CTU:ssa on jälleen kerran myyrä (Marianne Taylor), joka kertoo terroristeille kaiken mitä siellä tapahtuu. Lopuksi selviää että kaikki päivän tapahtumat ovat olleet vain osa yhtä suurempaa suunnitelmaa.  
### Tärkeitä tapahtumia
*CTU:n johtaja on kauden alussa Erin Driscoll, nainen joka erotti Jackin. 
*Chloe O'Brian erotetaan CTU:sta, koska hän auttaa Jackia vastoin Driscollin käskyjä.
*Kolmiodraama Jackin, Audrey Rainesin ja Audreyn aviomiehen Paulin välillä.
*Tony ja Michelle palaavat yhteen lähes 18 kuukauden jälkeen ja työskentelevät yhdessä.

## Aikajana
Päivä 4 alkaa kello 7:00 (7.00 am), 18 kuukautta päivän 3 jälkeen ja noin 6 vuotta päivän 1 jälkeen.

## Jaksot
                       

## Näyttelijät

### Päähenkilöt

### Sivuhenkilöt

### Muita hahmoja
* Jonathan Ahdout                 Behrooz Araz (12 jaksoa)
* James Morrison                   Bill Buchanan (10 jaksoa)
* Jude Ciccolella                    Mike Novick (8 jaksoa)
* Logan Marshall-Green        Richard Heller (7 jaksoa)
* Aisha Tyler                          Marianne Taylor (7 jaksoa)
* John Allen Nelson               Walt Cummings (5 jaksoa)
* Mia Kirshner                        Mandy (3 jaksoa)
* Tzi Ma                                 Cheng Zhi (2 jaksoa) 
* Glenn Morshower                Aaron Pierce (2 jaksoa)

## Lähteet

## Aiheesta muualla
* 24: Season 4 arvostelu  DVD Plaza
Eurydome

**Eurydome** on Jupiteria retrogradiseen suuntaan kiertävä, epäsäännöllinen, Pasiphaë-ryhmän kuu. Sen löysi ryhmä Havaijin yliopiston astronomeja vuonna 2001. Kuu sai silloin väliaikaiseksi nimekseen S/2001 J 4. Eurydome on halkaisijaltaan noin 3 kilometriä ja se kiertää Jupiteria noin 23,1 miljoonan kilometrin etäisyydellä kiertoajan ollessa 717 päivää. Radan inklinaatio on 150° ja eksentrisyys 0,2758.

Nykyisen nimensä kuu on saanut kreikkalaisesta mytologiasta.

## Lähteet
Kallichore

**Kallichore** on Jupiteria retrogradiseen suuntaan kiertävä, epäsäännöllinen, Carme-ryhmän kuu. Sen löysi ryhmä Havaijin yliopiston tutkijoita vuonna 2003. Kuu sai silloin väliaikaiseksi nimekseen S/2003 J 11. Kallichore on halkaisijaltaan noin 2 kilometriä ja se kiertää Jupiteria noin 23 112 000 kilometrin etäisyydellä. Radan inklinaatio on 165° ja eksentrisyys 0,2042.

Nykyisen nimensä kuu sai maaliskuussa 2005 kreikkalaisesta mytologiasta.

## Lähteet
Cyllene (kuu)

**Cyllene** on Jupiteria retrogradiseen suutaan kiertävä, epäsäännöllinen, Pasiphaë-ryhmän kuu. Sen löysi ryhmä Havaijin yliopiston astronomeja vuonna 2003. Kuu sai silloin väliaikaiseksi nimekseen S/2003 J 13.

Cyllene on halkaisijaltaan noin 2 kilometriä ja se kiertää Jupiteria noin 23 396 000 kilometrin etäisyydellä kiertoajan ollessa 731,099. Radan inklinaatio on 140° ja eksentrisyys 0,4116.

Kuu sai nykyisen nimensä maaliskuussa 2005 kreikkalaisen mytologian Kyllene-nymfistä.

## Lähteet
Eino Lehtinen

**Eino Lehtinen** on seuraavien henkilöiden nimi:

* Eino Lehtinen (1924–1985), kuvanveistäjä ja opettaja
* Eino Lehtinen (1900–2007), pitkäikäinen sotaveteraani
* Eino Lehtinen (1952–), tanssimuusikko.
Ki (kana)

**き** hiraganalla tai **キ** katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan , ja ne ovat kana-aakkostojen seitsemännellä sijalla ka- ja ku-tavujen välissä.

## Alkuperä
Hiragana き ja katakana キ on johdettu man'yōgana-merkistön kautta kanjista 幾.

## Tarkkeet
Merkkeihin voidaan lisätä dakuten, jolloin muodostuvat tavut ぎ ja ギ, jotka lausutaan .

## Latinisaatio
Kanat latinisoidaan samalla tavalla sekä Hepburn-, Kunrei-shiki että Nihon-shiki-järjestelmissä, « ki », ja niiden soinnilliset vastineet « gi ».

## Kirjoitus

Hiragana き kirjoitetaan kolmella vedolla:
# Vaakaveto vasemmalta oikealle.
# Vaakaveto vasemmalta oikealle ensimmäisen vedon alle hieman pidempänä.
# Ensimmäiset vedot leikkaava diagonaalinen veto, joka muodostaa alhaalla oikealle avautuvan kaaren. Kaari voi katketa.

Katakana キ kirjoitetaan kolmella vedolla:
# Vaakaveto vasemmalta oikealle.
# Vaakaveto vasemmalta oikealle ensimmäisen vedon alle hieman pidempänä.
# Ensimmäiset vedot leikkaava diagonaalinen veto ylhäältä alas.

## Tietotekniikassa
* Unicode-merkinnät:
** き: U+304D
** キ: U+30AD
** ぎ: U+304E
** ギ: U+30AE

## Lähteet
* 
* 
* 
*
Belgian Grand Prix 1975

**Belgian Grand Prix 1975** oli Formula 1 -sarjan kuuden osakilpailu kaudella 1975, joka ajettiin 25. toukokuuta 1975 Spa-Francorchamps'n radalla. Kilpailun voitti Niki Lauda.

## Tulokset

## Muuta
*Paalupaikka: Niki Lauda – 1.25,43
*Nopein kierros: Clay Regazzoni – 1.26,76 kierroksella 11
*Bob Evansin paras sijoitus

## Lähteet
Ma (kana)

**ま** hiraganalla tai **マ** katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Ne lausutaan , ja ne ovat kana-aakkostojen 31. sijalla ho- ja mi-tavujen välissä.

## Alkuperä
Hiragana ま on johdettu man'yōgana-merkistön kautta kanjista 末 ja katakana マ kanjista 万.

## Latinisaatio
Kanat latinisoidaan samalla tavalla sekä Hepburn-, Kunrei-shiki että Nihon-shiki-järjestelmissä: « ma ».

## Kirjoitus

Hiragana ま kirjoitetaan kolmella vedolla:
# Vaakaveto vasemmalta oikealle.
# Toinen samanlainen, hieman lyhyempi vaakaveto edellisen alapuolelle.
# Pystyveto, joka lävistää edelliset niiden keskikohdista ja tekee alhaalla lenkin, päättyen oikealle alas.

Katakana マ kirjoitetaan kahdella vedolla:
# Vaakaveto vasemmalta oikealle, käännös ja diagonaalinen veto alas vasemmalle.
# Diagonaalinen lyhyt veto vasemmalta oikealle, niin että vedon keskikohta koskettaa edellisen vedon loppua.

## Tietotekniikassa
* Unicode-merkinnät:
** ま: U+307E
** マ: U+30DE

## Lähteet
* 
* 
* 
*
Diabolical Fullmoon Mysticism

**Diabolical Fullmoon Mysticism** on Immortal -yhtyeen ensimmäinen studioalbumi. Se valmistui vuonna 1992.

## Kappaleet
Kaikki kappaleet säveltänyt Abbath ja Demonaz, sanoittanut Demonaz.

#
#
#
#
#
#
#

## Kokoonpano
* Demonaz Doom Occulta - kitara
* Abbath Doom Occulta- basso, laulu
* Armagedda - rummut

## Arvostelut
* AllMusic: 
* Metalliluola: 6½/10

## Lähteet

## Aiheesta muualla
* 
*
Aoede

**Aoede** on Jupiteria retrogradiseen suuntaan kiertävä, epäsäännöllinen, Pasiphaë-ryhmän kuu. Sen löysi ryhmä Havaijin yliopiston astronomeja vuonna 2003. Kuu sai silloin väliaikseksi nimekseen S/2003 J 7.

Aoede on halkaisijaltaan noin 4 kilometriä ja se kiertää Jupiteria noin 23 044 000 kilometrin etäisyydellä kiertoajan ollessa 714,657 päivää. Radan inklinaatio on 160° ja eksentrisyys 0,6012.

Nykyisen nimensä kuu sai maaliskuussa 2005 kreikkalaisesta mytologiasta yhdestä kolmesta alkuperäisestä boiotialaisesta muusasta, Aoidesta.

## Lähteet
N (kana)

**ん** hiraganalla tai **ン** katakanalla ovat kaksi japanin kielen kirjoittamiseen käytettyä kana-merkkiä, jotka edustavat samaa tavua. Kanat ovat aakkostojensa viimeisellä sijalla. Ne ovat myös ainoat konsonanttiin päättyvät kanat.

## Alkuperä
Hiragana ん ja katakana ン on johdettu man'yōgana-merkistön kautta kanjista 无.

## Lausuminen
Hiragana ん ja katakana ン voidaan lausua usealla eri tavalla, jotka kaikki muistuttavat nasaalikonsonanttia. Kanat eivät voi lähes koskaan esiintyä sanan alussa tai yksinään. Poikkeuksia ovat esimerkiksi jotkin lainasanat, kuten Ngorongoron japanilainen kirjoitusasu "ンゴロンゴロ", ja hymähdys "ん!".

* Sanan lopussa ん lausutaan .
* Bilabiaalien , ,  ja  edessä ん lausutaan .
* Dentaalien , , ,  ja  sekä niiden allofonien ja konsonanttien  (ja sen allofonien lukuun ottamatta äännettä ),  ja  edessä ん lausutaan .
* Velaarien  ja  edessä ん lausutaan .
* Vokaalien ,  ja  edessä ん lausutaan seuraavan konsonantin mukaan.
* Vokaalien  ja  edessä vokaalit nasalisoituvat ja ん lausutaan seuraavan konsonantin mukaan.

## Latinisaatio
Kanat latinisoidaan samalla tavalla sekä Hepburn-, Kunrei-shiki- että Nihon-shiki-järjestelmissä: « n ». Usein vokaalin tai y:n edessä olevan kanan perään laitetaan latinisoidussa tekstissä heittomerkki, ettei n-kana sekoittuisi n:llä alkavaan tavuun.

## Kirjoitus

Hiragana ん kirjoitetaan yhdellä vedolla:
# Viistoveto ylhäältä alas, käännös takaisin ja aaltomainen viiva oikealle.

Katakana ン kirjoitetaan kahdella vedolla:
# Lyhyt diagonaalinen veto vasemmalta oikealle.
# Pitkä diagonaalinen veto vasemmalta oikealle ja alhaalta ylös.

Katakanat ン ja ソ ovat lähes samanlaisia, eikä niitä pidä sekoittaa toisiinsa.

## Tietotekniikassa
* Unicode-merkinnät:
** ん: U+3093
** ン: U+30F3

## Lähteet
* 
* 
* 
*
Saago

**Saago** (aiemmin myös **sago**) on hiilihydraattipitoista jauhoa, jota saadaan saagopalmujen ytimestä. Saagopalmulajeja on useita, mutta kaksi käytetyintä niistä ovat *[[saagopalmu|Metroxylon sagu]]* ja *[[Metroxylon rumphii]]*. Saago on tärkeä osa Uuden-Guinean ja Molukkien asukkaiden perinteistä ruokavaliota. Siitä paistetaan rieskankaltaisia leipäsiä, joita syödään kalamuhennoksen kanssa. Saago muistuttaa maniokkikasvista saatavaa tapiokaa. Saagoa muistuttavia perunasta tehtyjä helmiryynejä on kutsuttu myös perunasaagoksi.

## Saagopalmut
Saagopalmujen kaksi käytetyintä lajia ovat *[[saagopalmut|Metroxylon]]*-sukuun kuuluvat *M. sagu* ja *M. rumphii*. Muita saagopalmusukuja ovat *[[Arecastrum]]*, *[[sokeripalmut|Arenga]]*, *[[eväpalmut|Caryota]]*, *[[varjopalmut|Corypha]]*, *[[Eugeissona]]*, *[[maurinpalmut|Mauritia]]* ja *[[kuningaspalmut|Roystonea]]*. Kaikkiaan saagopalmulajeja on noin 15, ja niitä esiintyy sekä itäisellä että läntisellä pallonpuoliskoilla. Merkittävin näistä, *M. sagu*, esiintyy lähinnä Malaijien saaristossa ja Uudessa-Guineassa. Saago on koko maailman mittakaavassa kuitenkin suhteellisen merkityksetön ravinnon lähde. Koko saagontuotanto vastaa vain 1,5 prosenttia maailman tärkkelyksen tuotannosta. Saagoa saadaan 27-metrisestä palmusta 130–180 kiloa.

## Ravintosisältö

Raaka saago *Metroxylon*-suvun palmusta sisältää 285–355 kaloria 100 grammaa kohti. 70–90 prosenttia siitä on hiilihydraatteja, 0,3 prosenttia kuituja ja 0,2 prosenttia proteiineja. Se sisältää myös useita mineraaleja, kuten kalsiumia, fosforia ja rautaa.

## Historia

Saagon käytön historia on epäselvä. Joidenkin tutkijoiden mukaan saago on ollut osa Tyynenmeren saarten asukkaiden ruokavaliota esihistoriallisista ajoista lähtien, ehkä jo jopa neoliittiselta kivikaudelta lähtien. Jotkut tutkijat sijoittavat saagon käyttöönoton vasta paljon myöhemmälle ajalle. Saagopalmut olivat todennäköisesti joka tapauksessa varhaisten Kaakkois-Aasian asukkaiden tärkeimpiä ravintokasveja. Maantieteilijä Carl O. Sauerin mukaan saagopalmujen viljely alkoi tältä alueelta. Sittemmin saagolla on ollut tärkeä osa ravintona osittain myös muuallakin. Sitä tiedetään käytetyn laajasti esimerkiksi Tang-dynastian aikaisessa Kiinassa. Läntisellä pallonpuoliskolla saagon käyttö on ollut selvästi harvinaisempaa. Tosin esimerkiksi kolmoisliiton sodan jälkeen paraguaylaisten maanviljelijöiden on sanottu selvinneen nälänhädästä paljolti saagon avulla. Myös eräät intiaaniheimot, kuten Venezuelan waraot, käyttävät saagoa ravintonaan.

## Lähteet

## Aiheesta muualla